Så er det tid til at finde både hue, vanter og vinterskoene frem, for sneen har indtaget Nordjylland, og den er kommet for at blive. Selvom det på nuværende tidspunkt særligt er Vendsyssel-området, der er blevet iklædt masser af sne, så er det ikke ensbetydende med, at de resterende nordjyske områder går fri. -	Det her snevejr får vi alle at se i løbet af dagen i dag. Det er især Vendsyssel, der har været ramt, men der kommer flere byger i løbet af morgenen, fortæller vejrvært på TV 2, Jacob Mouritzen. Kommet for at blive Den både elskede og hadede sne går formentligt ikke væk lige foreløbigt. -	I løbet af formiddagen bevæger det sig længere sydpå, og i løbet af eftermiddagen og aftenen kommer der en smule mere sne, men det er begrænset, fortæller Jacob Mouritzen. -	I løbet af natten vil vi komme ned under frysepunktet igen, så det tyder på, at sneen vil komme til at ligge i hvert fald et par dage.
Det tyder på, at sneen er kommet for at blive.